CELEX: 52005PC0154
Language: hu
Date: 2005-04-20
Title: Javaslat a Tanács rendelete a költségvetési egyenleg felügyeletének megerősítésérl és a gazdaságpolitikák felügyeletéről és összehangolásáról szóló 1466/97/EK rendelet módosításáról

Fontos jogi nyilatkozat

|

52005PC0154

Javaslat a Tanács rendelete a költségvetési egyenleg felügyeletének megerősítésérl és a gazdaságpolitikák felügyeletéről és összehangolásáról szóló 1466/97/EK rendelet módosításáról  /* COM/2005/0154 végleges - SYN 2005/0064 */  

	Brüsszel, 20.4.2005COM (2005) 154 végleges2005/0064 (SYN)JavaslatA TANÁCS RENDELETEa költségvetési egyenleg felügyeletének megerősítésérl és a gazdaságpolitikák felügyeletéről és összehangolásáról szóló 1466/97/EK rendelet módosításáról(előterjesztő: a Bizottság)INDOKOLÁS1. Az Európai Tanács 1997. június 17-i amszterdami ülésén a Szerződés alapelveivel és eljárásaival összhangban elfogadta a Stabilitási és Növekedési Paktumot. 2004 júniusában mindazonáltal az Európai Tanács megállapította, hogy az uniós pénzügypolitikai keretszabályozások terén nagyobb fokú átláthatóságra és nemzeti felelősségre, valamint ezen előírások és szabályok jobb végrehajtására van szükség. A Bizottság 2004. szeptember 3-án közleményt adott ki „a gazdasági kormányzás erősítéséről és a Stabilitási és Növekedési Paktum végrehajtásának pontosításáról”, amelyben lefektette a Stabilitási és Növekedési Paktum jövőbeni felépítésének fő irányát és javaslatot tett a paktum gazdasági alapjának és hitelességének megerősítésére, valamint megvalósításának javítására.A Bizottság közleményét követően a Tanács és a Bizottság vitát indított azzal a céllal, hogy a Stabilitási és Növekedési Paktum reformját illetően konszenzusra jussanak. A Tanács 2005. március 20-án elfogadta „A Stabilitási és Növekedési Paktum végrehajtásának javításáról” szóló jelentést. Jelentésében a Tanács kiemelte, hogy szükség van a pénzügypolitikai keret alkalmazása és a nemzeti felelősség javítására, a paktum gazdasági alapjainak megerősítésére és hatékonyságának fokozására a prevenció és a korrekció területén egyaránt, az államháztartás hosszú távú teherbíró-képességének fenntartására, a növekedés ösztönzésére, valamint az elkövetkező generációk túlzott megterhelésének elkerülésére.2005. március 22-23-i ülésén az Európai Tanács elfogadta ezt a jelentést, kinyilvánítva, hogy az aktualizálja és kiegészíti az 1466/97/EK és 1467/97/EK tanácsi rendeletekből, valamint az Európai Tanács Stabilitási és Növekedési Paktumra vonatkozó, 1997. július 7-i állásfoglalásából álló Stabilitási és Növekedési Paktumot.A 2005. március 22-23-i ülés elnökségi következtetéseiben az Európai Tanács felkérte a Bizottságot, hogy a tanácsi jelentés szellemében készítsen módosítási javaslatokat a tanácsi rendeletekhez, amivel a Tanács egyúttal kifejezésre juttatta a meglévő rendeleteken végrehajtandó változtatások minimalizálására irányuló törekvését.2. A fent említett megállapodást tükröző módosítások mellett bevezetésre kerül néhány, főként technikai jellegű, az 1466/97 rendeletre vonatkozó, a tanácsi jelentéssel való összhang biztosítását célzó módosítás. A gyakorlati tapasztalatok azt mutatják, hogy a stabilitási és konvergenciaprogramok vizsgálatára a Tanács rendelkezésére álló idő aránytalanul rövid. Javaslat született a határidők meghosszabbítására.2005/0064 (SYN)JavaslatA TANÁCS RENDELETEa költségvetési egyenleg felügyeletének megerősítéséről és a gazdaságpolitikák felügyeletéről és összehangolásáról szóló 1466/97/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 99. cikke (5) bekezdésére,tekintettel a Bizottság javaslatára[1],a Szerződés 252. cikkében megállapított eljárással összhangban,mivel:(1) A Stabilitási és Növekedési Paktum eredetileg a költségvetési egyenleg felügyeletének megerősítéséről és a gazdaságpolitikák felügyeletéről és összehangolásáról szóló, 1997. július 7-i 1466/97/EK tanácsi rendeletből[2], a túlzott hiány esetén követendő eljárás végrehajtásának felgyorsításáról és pontosításáról szóló, 1997. június 17-i 1467/97/EK tanácsi rendeletből[3], valamint a Stabilitási és Növekedési Paktumról szóló, 1997. június 17-i állásfoglalásból[4] állt. A Stabilitási és Növekedési Paktum bizonyította hasznosságát a költségvetési hiány rögzítésével, miközben hozzájárult a fenntartható növekedés és a munkahelyteremtés ösztönzéséhez szükséges, alacsony inflációs rátával és kamatszinttel jellemezhető, magas fokú makroökonómiai stabilitáshoz.(2) 2005. március 20-án a Tanács elfogadta „A Stabilitási és Növekedési Paktum végrehajtásának javításáról” szóló jelentést, melynek céljai a következők: a pénzügypolitikai keret alkalmazásának javítása és a nemzeti felelősség növelése a paktum gazdasági alapjainak megerősítése és hatékonyságának fokozása révén, mind a prevenció, mind a korrekció területén; az államháztartás hosszú távú teherbíró-képességének fenntartása; a növekedés ösztönzése; valamint az elkövetkező generációk túlzott megterhelésének elkerülése. A jelentést 2005. március 23-i ülésén az Európai Tanács következtetéseiben[5] elfogadta és kinyilvánította, hogy az aktualizálja és kiegészíti a Stabilitási és Növekedési Paktumot.(3) A Stabilitási és Növekedési Paktumot meg kell erősíteni, végrehajtását pontosítani kell a gazdaságpolitikák koordinálásának és ellenőrzésének javítása érdekében. Ennek során megfelelő módon figyelembe kell venni a változó körülményeket, különös tekintettel a 25 tagú Közösségek megnövekedett gazdasági heterogenitására és a várható demográfiai változásokra.(4) Az 1466/97/EK rendeletet módosítani kell annak érdekében, hogy lehetővé tegye a Stabilitási és Növekedési Paktum végrehajtása kapcsán jóváhagyott javítások teljeskörű alkalmazását.(5) A középtávú költségvetési célkitűzéshez való ragaszkodás lehetővé teszi a tagállamoknak, hogy anélkül birkózzanak meg a rendes konjunkturális ingadozásokkal, hogy a költségvetési hiány elérné a GDP 3 %-át jelentő referenciaértéket, valamint gyors előrelépést biztosít a költségvetés hosszú távon fenntartható teherbíró-képessége felé. Ebben az összefüggésben költségvetési játékteret nyit, elsősorban a közberuházásoknak.(6) A középtávú költségvetési célkitűzéseket az egyes tagállamokra egyénileg differenciálni kell a gazdasági és költségvetési pozíciók és kilátások különbözőségének figyelembevétele érdekében. Az országspecifikus középtávú költségvetési célkitűzéseket a Bizottság ajánlása alapján a Tanács határozza meg, és rendszeresen felülvizsgálja őket.(7) Azon tagállamoknak, amelyek még nem valósították meg középtávú költségvetési célkitűzéseiket, az egyszeri és ideiglenes intézkedésektől megtisztított, ciklikusan kiigazított egyenlegüknek az előírt éves minimális javulására kell törekedniük. A javulásnak a konjunktúra időszakában nagyobb mértékűnek kell lennie; míg a gazdaságilag kedvezőtlen időszakban kisebb is lehet.(8) A Tanácsnak a stabilitási és konvergenciaprogramok, különösképpen a középtávú költségvetési célkitűzések, illetve a célkitűzéshez vezető korrekciós pálya vizsgálata és felügyelete során figyelembe kell vennie azon főbb strukturális reformok megvalósítását, amelyek - többek közt a növekedési potenciál emelése révén - hosszútávon közvetlen költségtakarékossági hatással bírnak, ezáltal kimutatható hatást gyakorolnak a költségvetés hosszútávú teherbíró-képességére. Ebből a célból a stabilitási és konvergenciaprogramoknak tartalmazniuk kell a főbb strukturális reformok ismertetését, és a költségvetésre gyakorolt mennyiségi hatásuk átfogó és részletes értékelését.(9) A stabilitási és konvergenciaprogramok vizsgálatára a Tanács rendelkezésére álló időszak aránytalanul rövid, azt meg kell hosszabbítani.(10) A 1466/97/EK rendeletet ezért ennek megfelelően módosítani kell,ELFOGADTA EZT A RENDELETET:1. cikkAz 1997. július 7-i 1466/97/EK rendelet a következőképpen módosul:(1) A szöveg a következő 2a. cikkel egészül ki:„2a. cikkAz egyes tagállamok egyensúlyközeli vagy többletet tartalmazó költségvetési egyenlegre vonatkozó középtávú célkitűzései a Szerződés 99. cikkének (2) bekezdésében hivatkozott eljárás keretében kerülnek meghatározásra. E középtávú célkitűzések rendszeresen felülvizsgálatra és szükség esetén módosításra kerülnek. E középtávú célkitűzéseket olyan szinten kell meghatározni, amely lehetővé teszi a tagállamoknak, hogy anélkül birkózzanak meg a rendes konjunkturális ingadozásokkal, hogy a költségvetési hiány elérné a GDP 3 %-át jelentő referenciaértéket, valamint gyors előrelépést biztosít a költségvetés hosszú távon fenntartható teherbíró-képessége felé, és ebben az összefüggésben költségvetési játékteret nyit, elsősorban a közberuházásoknak(2) A 3. cikk (2) bekezdésének szövege a következőképpen módosul:a) az a) pont helyébe a következő szöveg lép:„a) az államháztartási többletre/hiányra vonatkozó célkitűzéshez vezető korrekciós pályát, valamint az államadósság arányának várható változását;”b) a c) pont helyébe a következő szöveg lép:„c) a program célkitűzéseinek elérése érdekében tett és/vagy javasolt költségvetési és egyéb gazdaságpolitikai intézkedések ismertetését, valamint a főbb költségvetési intézkedések és főbb strukturális reformok esetében azok költségvetésre gyakorolt rövid-, közép- és hosszútávú mennyiségi hatásainak értékelését.”(3) Az 5. cikk a következőképpen módosul:a) az (1) bekezdés első albekezdésének helyébe a következő szöveg lép:“1. A Bizottság és a Szerződés 114. cikkével létrehozott bizottság értékelése alapján a Tanács a 99. cikk értelmében a többoldalú felügyelet keretében megvizsgálja, hogy a program korrekciós pályája eléggé törekvő-e, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya eléréshez. A középtávú költségvetési célkitűzéshez vezető korrekciós pálya értékelése során a Tanács figyelembe veszi, hogy a tagállam elérte-e az egyszeri és ideiglenes intézkedésektől megtisztított, ciklikusan kiigazított egyenlegre vonatkozó éves minimális javulást, valamint hogy a konjunktúra időszakában nagyobb mértékű javulást ért-e el. A Tanács figyelembe veszi azon főbb strukturális reformok megvalósítását, amelyek - többek közt a növekedési potenciál emelése révén - hosszútávon közvetlen költségtakarékossági hatással bírnak, ezáltal kimutatható hatást gyakorolnak a költségvetés hosszútávú teherbíró-képességére;”b) a 2. cikk második mondatában a „két hónappal” szavak helyébe a „három hónappal” szavak lépnek.(4) A 7. cikk (2) bekezdésének szövege a következőképpen módosul:a) az a) pont helyébe a következő szöveg lép:„a) az államháztartási többletre/hiányra vonatkozó célkitűzéshez vezető korrekciós pályát, valamint az államadósság arányának várható változását; a középtávú monetáris politikai célkitűzéseket; e célkitűzések összefüggését az ár- és árfolyam stabilitással;”b) a c) pont helyébe a következő szöveg lép:„c) a program célkitűzéseinek elérése érdekében tett és/vagy javasolt költségvetési és egyéb gazdaságpolitikai intézkedések ismertetését, valamint a főbb költségvetési intézkedések és főbb strukturális reformok esetében azok költségvetésre gyakorolt rövid-, közép- és hosszútávú mennyiségi hatásainak értékelését.”(5) Az 9. cikk a következőképpen módosul:a) az (1) bekezdés első albekezdésének helyébe a következő szöveg lép:“1. A Bizottság és a Szerződés 114. cikkével létrehozott bizottság értékelése alapján a Tanács a 99. cikk értelmében a többoldalú felügyelet keretében megvizsgálja, hogy a program korrekciós pályája eléggé törekvő-e, reálisak-e azok a közgazdasági feltételezések, amelyeken a program alapul, és a megtett és/vagy javasolt intézkedések elegendőek-e a középtávú költségvetési célkitűzéshez vezető megcélzott korrekciós pálya eléréshez. A középtávú költségvetési célkitűzéshez vezető korrekciós pálya értékelése során a Tanács figyelembe veszi, hogy a tagállam elérte-e az egyszeri és ideiglenes intézkedésektől megtisztított, ciklikusan kiigazított egyenlegre vonatkozó éves minimális javulást, valamint hogy a konjunktúra időszakában nagyobb mértékű javulást ért-e el. A Tanács figyelembe veszi azon főbb strukturális reformok megvalósítását, amelyek - többek közt a növekedési potenciál emelése révén - hosszútávon közvetlen költségtakarékossági hatással bírnak, ezáltal kimutatható hatást gyakorolnak a költségvetés hosszútávú teherbíró-képességére;”b) a 2. cikk második mondatában a „két hónappal” szavak helyébe a „három hónappal” szavak lépnek.(6) A 103. cikkre való hivatkozások helyébe a rendelet teljes szövegében a 99. cikkre való hivatkozás lép.2. cikkEz a rendelet az Európai Közösségek Hivatalos Lapjában való kihirdetését követő huszadik napon lép hatályba.E rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnök 

[1] HL C …

[2] HL L 209., 1997.8.2., 1. o.

[3] HL L 209., 1997.8.2., 6. o.

[4] HL C 236., 1997.8.2., 1. o.

[5] Lásd az Európai Tanács 2005. március 22-23-i ülése következtetéseinek 2. mellékletét.